
Deall yr Holocost yn ystod CA3: Sut digwyddodd a pham?

Penodau

Mae pob pennod yn canolbwyntio ar gwestiwn ymholiad penodol, ac yn cynnwys y wybodaeth mae ei hangen arnoch chi i archwilio ac ateb y cwestiwn hwn. Mae’r penodau hefyd yn cynnwys adrannau ‘Rhywbeth i’w ystyried’ a ‘Gweithgareddau’. Bydd y rhain yn canolbwyntio ar y pethau rydych chi wedi bod yn dysgu amdanyn nhw yn y bennod. Byddan nhw’n helpu i atgyfnerthu beth rydych chi’n ei wybod a gwella eich dealltwriaeth, ac yn eich cefnogi chi wrth i chi fyfyrio ar beth rydych chi wedi ei ddysgu.



Gwirio gwybodaeth ar lein

Drwyddi draw yn y llyfr, byddwch yn cael eich annog i fynd ar lein i wirio eich gwybodaeth eich hun ar wefan UCL Centre for Holocaust Education.



Geiriau allweddol

Byddwch chi’n gweld geiriau allweddol yn y testun mewn print trwm. Mae Geirfa ar gael yng nghefn y llyfr er mwyn i chi weld beth yw ystyr y geiriau hyn.






Cyflwyniad Beth oedd yr Holocost?



Y teulu Pitel

Edrychwch yn ofalus ar y 26 o bobl yn Ffigur 0.1. Mae’r ffotograff yn dangos aelodau o deulu Iddewig mawr a oedd yn byw mewn tref fach yn nwyrain Gwlad Pwyl. Cafodd ei dynnu yn 1938, flwyddyn cyn i’r Ail Ryfel Byd ddechrau. Meddyliwch am y bywyd y gallai’r bobl hyn fod wedi’i fyw, eu gobeithion a’u breuddwydion ar gyfer y dyfodol.

Mae’n anodd credu, ond pum mlynedd ar ôl tynnu’r ffotograff roedd pawb wedi cael ei lofruddio, heblaw am un dyn.

Yr unig berson wnaeth oroesi ar ôl 1943 oedd Yosef Pitel (y dyn pellaf ar y dde). Llwyddodd i oroesi oherwydd iddo adael Gwlad Pwyl yn fuan ar ôl tynnu’r ffotograff. Aeth i ddechrau bywyd newydd dros fil o filltiroedd i ffwrdd mewn gwlad sydd bellach yn cael ei galw’n Israel.

Yn 1938, doedd gan Yosef ddim syniad pa mor werthfawr y byddai’r ffotograff hwn iddo yn y dyfodol – ac na fyddai’n gweld unrhyw aelod o’i deulu byth eto.

Ffigur 0.1 Y teulu Pitel.





Tynged y teulu Pitel

Ym mis Medi 1939, gwnaeth yr Almaen Natsïaidd oresgyn Gwlad Pwyl. Erbyn 1943, roedd pob aelod o’r teulu Pitel, heblaw am Yosef, wedi cael ei ladd. Bu farw rhai ohonyn nhw mewn getos, cafodd eraill eu lladd â nwy mewn gwersyll marwolaeth Natsïaidd. Cafodd miliynau o bobl eraill ddiniwed, tebyg iddyn nhw, eu llofruddio oherwydd eu bod yn Iddewon. Yr enw ar y lladd torfol hwn yw’r Holocost.

Yn y llyfr hwn, byddwch chi’n dysgu am yr Holocost a sut a pham cafodd y teulu Pitel a miliynau o ddioddefwyr eraill eu lladd gan y Natsïaid a’u cydweithredwyr.



Beth oedd yr Holocost?

Daeth Adolf Hitler a’r Natsïaid i rym yn yr Almaen yn 1933. Rhwng 1933 ac 1939, roedd Iddewon yn yr Almaen yn wynebu gwahaniaethu a rhagfarn difrifol a chafodd rhai ohonyn nhw eu lladd. Fodd bynnag, cafodd tua chwe miliwn o Iddewon ar draws Ewrop eu lladd yn ystod yr Ail Ryfel Byd (1939–1945).

Roedd ar y Natsïaid a’u cydweithredwyr eisiau dinistrio bywyd Iddewig yn Ewrop yn llwyr, ac o ganlyniad, dioddef hil-laddiad oedd ffawd yr Iddewon. Ystyr hil-laddiad yw unrhyw weithred sy’n cael ei chyflawni gyda’r bwriad o ddinistrio grŵp cenedlaethol, ethnig, hiliol neu grefyddol yn llwyr neu’n rhannol. Daeth y lladd i ben pan gafodd yr Almaen Natsïaidd a’i chynghreiriaid eu trechu yn 1945. Ond erbyn hynny, roedd dau o bob tri o’r Iddewon a oedd yn byw yn Ewrop cyn y rhyfel wedi cael eu lladd, gan gynnwys tua 90 y cant o’r holl blant Iddewig. Os edrychwch chi’n ofalus ar y map ar dudalennau 8–9, gallwch chi weld pa mor ddifrifol oedd y sefyllfa, a faint o lofruddiaethau ddigwyddodd mewn gwledydd ledled Ewrop.



Erledigaeth, llofruddiaeth, hil-laddiad

Yn ystod y cyfnod hwn, roedd pobl Roma a Sinti (sydd weithiau’n cael eu galw’n ‘Sipsiwn’) yn wynebu gwahaniaethu difrifol a thriniaeth greulon hefyd, ac yn cael eu carcharu ar y cyd â’r Iddewon yng ngwersylloedd y Natsïaid. Yn ôl

chi eu trafod.

Dydy'r ddau gwestiwn pwysig hyn ddim yr un peth, ond mae cysylltiad agos rhyngddyn nhw. Nod y gwerslyfr hwn yw
eich helpu chi i ateb y ddau gwestiwn. Mae'n gwneud hyn drwy eu trin fel ‘y cwestiwn MAWR'. Wrth i chi ddarllen
drwy bob pennod ac uned, byddwch chi'n meithrin eich gwybodaeth a‘ch dealltwriaeth o'r Holocost. Bydd hyn yn eich
galluogi chi i ateb 'y cwestiwn MAWR', sef sut a pham, mewn ffordd fwy manwl a phwerus. Cofiwch ddod yn 6l at y.
cwestiwn MAWR' ar ddiwedd pob uned.

Sut digwyddodd a pham?  }

Stuart Foster @ Andy Pearce
Eleni Karayianni @ Helen McCord

Mae llawer o bobl wedi cyfrannu at ddatblygu a
chynhyrchu'r gwerslyfr hwn. Yn benodol, hoffem ddiolch
i'r canlynol am eu cefnogaeth a'u harbenigedd: Roxzann
Baker, Ben Barkow, Shoshana Boyd Gelfand, Amy
Braier, Beth Cleall, Mary Fulbrook, Evangelos Himonides,
Charlotte Lane, Tom Lawson, Trevor Pears, Josie
Roberts, Paul Salmons, Toby Simpson, Dan Stone,
Kirsty Taylor, Euan Wallace a Barbara Warnock.

Hoffem ddiolch hefyd in cydweithwyr yn UCL
Centre for Holocaust Education am eu cefnogaeth
a'u mewnbwn addysgol: Arthur Chapman, Andrew
Copeland, Rebecca Hale, Tom Haward, Emma
O'Brien, Jeff Marks, Louise Palmer, Alice Pettigrew,
Corey Soper, Shazia Syed a Nicola Wetherall.

Rydym yn hynod o ddiolchgar i Ruth-Anne Lenga,
Cyfarwyddwr y Rhaglen, am ei chefnogaeth wrth
ddatblygu'r tudalennau sy'n canolbwyntio ar oroeswyr yr
Holocost ym Mhrydain.

